Ced Ride

Ced Ride, nòmber artístiko di Cedric Ridderplaat (☆ 14 di yüli 1944 na Willemstad - † 14 di yüli 2021 na Otrobanda), tabata un kantante, músiko, kompositor, areglista, poeta, outor i pintor di Kòrsou. Bio, Art Gallery, Centrale Bank van Curaçao en Sint Maarten. Rekuperá 16 yüli 2021.Dick Drayer, Curaçaose zanger Ced Ride overleden, Curacao.nu. Rekuperá 16 yüli 2021.  Ced Ride tabata mas tantu konosí komo intérprete di e balada kurasoleño. E tabata kanta na idioma Papiamentu i a kosechá fama na e islanan ABC.

 Bida 
Ced Ride a nasé den e bario di Cartagena, Otrobanda i tabata e di kuater yu di un famia di 9 yu di Lourdes i Pascual Ridderplaat.Ced Ride Blogs Na edat di diesun aña e ta kuminsa kanta den kor di misa bou guia di Richard Simon. Ced Ride een gedreven musicus, Amigoe, 24 aprel 1993. Rekuperá 16 yüli 2021. Den dekada sesenta di siglo binti e tabata kantante di e bandanan Sonora Antilliana i Estrellas del Caribe. Numbernan mas konosí di Ced Ride tabata entre otro: Mi Pais, Doktor, Buchi Fil, Kupido, Mi'n Ke Bo Mas, Mama e flor di mas bunita (ku Boy Thodé) i Huntu (ku George Willems). Na 1973 el a partisipa na e Festival de la Voz y la Cancion na Puerto Rico, unda el a sali ganadó den categoria 'voz' ku e kansion Let the music play. El tabata partisipa komo tumbero den e Festival di Tumba i tambe tabata fungi komo maestro di seremonia di e festival na varios okashon durante e añanan setenta. Tumba-festival 1971-1981, Amigoe (20 februari 1981). Rekuperá 6 november 2021. Dia 23 di oktober 2018 Ced Ride a duna un konsierto na okashon di su 60 aniversario komo kantante. Ced Ride, Strictly Personal, Curacao Art, 25 yüni 2019. Rekuperá 27 yüli 2021.

Ced Ride tabata kompone su mesun piesanan. E piesanan tabatin un elemento personal den tur genero di musika. E tabata perkura pa sigui pusha e idioma Papiamentu den su arte, den su músika. Su kansion ‘Navidad sin Padre’ (1965), dediká na su tata defuntu i ku a bira un kantika klásiko pa Pasku, a dun'e fama. Ku su musika e tabata enrikece kultura door di stimula su pueblo i eduka tur generashon riba historia. Entre otro den e piesa Buchi Fil, basa riba e poesia "Balada di Buchi Fil" van Pierre Lauffer, e ta konta di sklabitut. Riba ala di shinishi, Amigoe, 7 mart 1980. Rekuperá 27 di yüli 2021.

Den su pinturanan Ced Ride a mustra su predilekshon pa e isla di Kòrsou. For di 28 te ku 30 di yüni 2013 el a partisipá, komo un di e 35 artista, na e rekort pa pinta un pintura di mas ku dos kilometer largu ku a tuma lugá na Willemstad. E parti di Ced Ride tabata relashoná prinsipalmente ku abolishon di sklabitut.The Longest Painting 2013, Curaçao Art. Konsultá 26 di aprel 2024. Archivá 15 di yüli 2021. For di 12 pa 25 di òktober 2018 un seri di pintura di akril a keda presentá den e eksposishon di Estríktamente Personal den museo Lanthùis Bloemhof. Den dje, Ced Ride a purba di graba e konsiensia di e eksistensia humano den universo i e diferente nivelnan di consiensia.

Despues di bira malo i interna pa algun dia den kuido intensivo na Curaçao Medical Center (CMC), el a fayesé dia di su kumpleaño, 14 di yüli 2021, alkansando e edat di 77 aña.

 Honor 
 20px|border - Promé ganadó di Premio Tambu di Oro (1969) ku e komposishon "Navidad sin Padre"Voor de eerste maal, Amigoe, 8 yüli 1969. Rekuperá 16 yüli 2021.
 20px|border - Di dos lugar riba e "Festival Voz di Oro Antilliano" (1973) ku e numero If we only have love.
 20px|border - Premio Cola Debrot (1999) 
 20px|border - Premio José María Heredia (2004), e máksimo distinshon kultural di Santiago de Cuba pa su méritonan komo artista, protektor di kultura antiano i idioma papiamentu, i pa su kontakto kultural ku Cuba.
 20px|border - Tapushi di Oro (2004), otorgá durante e final di e competensia Arte di Palabra
 20px|border – Krus di Mérito Kòrsou (2021)ParadiseFM  Ced Ride (77) overleden, Knipselkrant, 14 yüli 2021. Rekuperá 16 yüli 2021.

 Diskografia 
 LP's 
 Den Dje - Right In It (1978)
 Traces (1983)
 Ava & Gabriel (1990)
 Ta Yu Kòrsou mi ta (1998)
 Maestro Amor (2008)
 Biña Mas Bieu Mas Bon
 CD's 
 Poeta Kanta

Category:Hende
Category:Kantante
Category:Kòrsou
Category:Pseudónimo
Category:Ganador premio Cola Debrot
Category:Kondekorado Krus di Mérito Kòrsou